|  |  |  |
| --- | --- | --- |
| C:\Users\user\Desktop\ЛОГО.png | МИНИСТЕРСТВО НА ЗЕМЕДЕЛИЕТО И ХРАНИТЕ  „ЮГОЗАПАДНО ДЪРЖАВНО ПРЕДПРИЯТИЕ“ДП БЛАГОЕВГРАД  ТП „ДЪРЖАВНО ГОРСКО СТОПАНСТВО КРЕСНА” | C:\Users\User\Downloads\Accredia_ITA_Combined_logo_[Full-Colour]_UZDP Blagoevgrad_9k_2024_page-0001.jpg |

**Гр. Кресна, ул. „Македония” № 198, тел.+3597433 2264, e-mail: [dgskresna@abv.bg](mailto:dgskresna@abv.bg)**



На основание чл. 2, т. 2, чл. 12, ал. 1, и чл. 15, ал. 3 във връзка с чл. 10, ал. 1, т. 9 от Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти и с чл. 95, ал. 1, от Закона за горите и Заповед **№ РД-07-6/04.01.2024 г**.на Директора на „ЮЗДП” ДП, гр. Благоевград за оправомощаване на директорите на ТП ДГС/ДЛС

**Н А Р Е Ж Д А М:**

1. Да се проведе ОТКРИТ КОНКУРС за възлагане на дейности в горските територии в района на дейност на ТП «ДГС КРЕСНА», гр. КРЕСНА при ”Югозападно държавно предприятие” ДП, гр. Благоевград.

2**.** ПРЕДМЕТЪТ НА ОТКРИТИЯ КОНКУРС включва следните ОБЕКТИ:

|  |  |  |  |  |  |  |
| --- | --- | --- | --- | --- | --- | --- |
| Отдел, подотдел | Площ, дка | Един. мярка | Количество | Ед. цена на мярка | Обща стойност к.3\*к.4 | Срок за изпълнение (от дата до дата) |
| лв./мярка | лв. /без ДДС/ |
| 1 |  | 2 | 3 | 4 | 5 | 6 |
| 1. ***ВИД НА ЛЕСОКУЛТУРНА ДЕЙНОСТ: ПОПЪЛВАНЕ – 15,1 дка*** | | | | | | |
| ОТВАРЯНЕ НА ДУПКИ С МОТОРЕН СВРЕДЕЛ - есен 2024 г. | | | | | | |
| 17в | 15,1 | 100 бр. | 110 | 14,60 | 1606,00 | **01.10.-30.11.2024г.** |
| **Всичко 1** | **15,1** | ***100 бр.*** | ***110*** | **14,60** | **1606,00** | ***х*** |
| РЪЧНО САДЕНЕ НА ФИДАНКИ В МАЛКИ ДУПКИ, ОТВОРЕНИ С МОТОРЕН СВРЕДЕЛ - есен 2024 г. | | | | | | |
| 17в | 15,1 | 100 бр. | 110 | 31,15 | 3426,60 | **01.10.-30.11.2024г.** |
| **Всичко 2** | **15,1** | ***100 бр.*** | ***110*** | **31,15** | ***3426,50*** | *х* |
| временно съхраняване на фиданки | | | | | | |
| 17в | 15,1 | 100 бр. | 110 | 0,62 | 68,20 | **01.10.-30.11.2024г.** |
| **Всичко 3** | **15,1** | ***х*** | ***110*** | ***0,62*** | **68,20** | ***х*** |
| **ОБЩО за обект № 2405-1, 2024 г.** | | | |  | **5100,70** | **х** |

При разлика в количеството на действително извършената дейност от съответния обект и посочените в настоящата документация, заплащането ще се извършва по единичната цена, отразена в Спецификацията – неразделна част от договора за изпълнение, по действително извършената работа отразена в предавателно-приемателния протокол.

2.2. Най-благоприятното време за изпълнение на всяка дейност по отделно се съгласува с Директора на ТП «ДГС КРЕСНА», на чиято територия се извършват, в сроковете определени в спецификациите.

3. Началната цена за възлагане изпълнението на дейността по обекти е както следва:

3.1. **За Обект № ЛКД-2405-1 е 5100,70 лв.** (пет хиляди и сто лева и седемдесет ст.) без ДДС. Участниците в конкурса **не могат да оферират** в ценовото си предложение над обявената начална цена за обекта.

4. Документацията за участие в процедурата може да бъде изтеглена безплатно от интернет страницата на «Югозападно държавно предприятие» ДП, гр.Благоевград и от страницата на ТП «ДГС КРЕСНА». Същата може да бъде предоставена на хартиен носител безплатно от Административната сграда на ТП «ДГС КРЕСНА» всеки работен ден **от 09:00 часа до 16:00 часа до 16.10.2024 г.**

5. Място, дата и час за провеждане на конкурса:

5.1. Място за провеждане на открития конкурс: гр. КРЕСНА, ул. Македония № 198 в административната сградата на териториалното поделение.

5.2. Начален час и дата за провеждане на конкурса: **10:00 часа на 17.10.2024 г.**

5.3. При открития конкурс всеки участник има право да присъства лично или чрез упълномощен представител при работата на комисията след представяне на документ за самоличност и пълномощно от представлявания – когато е приложимо.

6. Участниците могат да правят оглед на обектите от **09:00 до 16:00 часа** през времето от датата на обявяването на заповедта **до 16.10.2024 г.** Участникът носи отговорността за извършване на оглед на обекта и запознаване с предмета на конкурса. Разходите за оглед са за сметка на участника. Огледът на обекта не е задължителен и не е условие за участие в процедурата.

7. Условия, ред и срок за внасяне на гаранциите: ***гаранциите се представят по обекти,*** *по следния ред:*

**7.1. за участие –** размер на гаранцията за участие е **5 %** от стойността на обекта, под формата на парична сума, внесена и постъпила по сметките на ТП «ДГС КРЕСНА» в срок до **17:00 часа на 16.10.2024 г.**

**IBAN: BG46 CECB 9790 10F4 8788 00** BIC CECB BGSF **в банка “ЦЕНТРАЛНА КООПЕРАТИВНА БАНКА” EАД**;

Гаранцията за участие:

за Обект **№ ЛКД-2405-1** е **255,00 лв**. (двеста петдесет и пет лева) без ДДС;

В платежния документ изрично да бъде вписан номера на обекта, за който е гаранцията, наименование на ТП «ДГС КРЕСНА» и наименование на фирмата участник за изпълнител на ЛКД.

* + 1. Възложителят освобождава гаранциите за участие на:
    - Отстранените участници и на участниците, които не са класирани на първо или второ място, в срок 3 работни дни след изтичането на срока за обжалване на заповедта на възложителя за определяне на Изпълнителя.
    - Класираните на първо и на второ място след сключването на договора.
    - Обжалващия заповедта на възложителя за определяне на изпълнител – в срок 5 работни дни от приключване на производството по обжалване.

7.1.2. При прекратяване на процедурата гаранциите на всички участници се освобождават в срок от 3 работни дни след влизането в сила на заповедта за прекратяване.

7.1.3. Възложителят освобождава гаранциите, без да дължи лихви за периода, през който средствата законно са престояли при него.

* + 1. Възложителят задържа гаранцията за участие, когато участник в процедурата:
    - Оттегля офертата след изтичането на срока за подаването й;
    - Обжалва заповедта на Възложителя за определяне на изпълнител - до решаване на спора с влязло в сила решение;
    - Е определен за изпълнител, но не изпълни задължението си да сключи договор.
    - Не представи на възложителя документите по т. 21.2 от настоящата Заповед в определения срок.

7.1.5. При обжалване на процедурите гаранциите за участие на класираните на първо и второ място се задържат до изтичането на сроковете на валидност на офертите им. Гаранцията за участие на обжалващия процедурата се задържа до приключването на производството по обжалване. При обжалване на процедура и влязло в сила съдебно решение за продължаването й от определен етап органът, открил процедурата, изисква от участниците в 7-дневен срок да декларират нов срок на валидност за офертите и да внесат гаранция за участие за съответния обект, ако е била възстановена.

**7.2. за изпълнение –** гаранцията за изпълнение на договора е 5 % от достигнатата стойност на обекта.

7.2.1. По избор на Изпълнителя, гаранцията за изпълнение може да се представи в една от следните форми:

* + - Парична сума, внесена по сметка на възложителя;
    - Банкова гаранция, учредена в полза на възложителя.

7.2.2. Когато участникът представя банкова гаранция, в нея следва да е посочено, че тя се освобождава след изрично писмено известие от възложителя.

7.2.3. Когато е избрано гаранцията за изпълнение да бъде под формата на парична сума, внесената гаранция за участие служи за пълно или частично изпълнение на задължението за внасяне на гаранция за изпълнение /в зависимост дали гаранцията за участие покрива гаранцията за изпълнение/.

7.2.4. Условията и сроковете за задържане или освобождаване на гаранцията за изпълнение, както и заплащането на неустойки се уреждат в договора.

**8. Условия за допускане на участниците до участие в конкурса.**

Право на участие: В процедурите за провеждане на открит конкурс за възлагане на дейностите по чл.10 от Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти (НУРВИДГТ) могат да участват всички заинтересовани лица отговарящи на следните изисквания:

8.1. Участниците трябва да са вписани в публичния регистър по чл. 241 от Закона за горите и да притежават удостоверение за регистрация за дейността „Стопанисване на горски територии”.

8.2. При участниците трябва да упражнява/т дейността «планиране и организация на дейностите по залесяване» най-малко по 1 (едно) лице/а лесовъд/и, регистриран/и по чл. 235 от Закона за горите.

Един лицензиран лесовъд по чл. 235 от Закона за горите може да е на трудов договор при съответния участник или да е лице, овластено да го представлява по реда на Търговския закон.

8.3. Да са внесли гаранция за участие.

8.4. Участниците трябва да имат необходимото минимално на брой оборудване /собствено, закупено на лизинг или наето с договор/, осигуряващо изпълнението на дейността по обекти, както следва:

8.4.1. **За Обект** **№ ЛКД-2405-1** да разполага със следната техника за извършване на лесокултурната дейност :

Да разполага със следната техника за извършване на лесокултурна дейност:

- бензино-моторен свредел – 1 бр;. - бензино-моторен трион – 1 бр.; - копач - 10 бр.; - мотика - 10 бр.; - брадва - 2 бр.

8.5. Участниците трябва да имат сключени трудови договори с работници, които ще осъществяват дейностите, предмет на конкурса регистрирани в ТП на НАП, а именно:

Минимум 7 /седем/ броя работници, както следва:

а) най-малко 6 (шест) работника със сключени договори с длъжности и код на професията по НКПД: 62101006 – залесител; 62101017 – работник, отглеждане на горски култури.

б) най-малко 1 (един) работника, със сключени договори, притежаващи документи, доказващи правоспособност за работа в дърводобива и ЛКД (работа с моторни триони, храсторез, бензиномоторни свредели)- удостоверения за дървосекачи и/или относими такива, към дърводобивната дейност в сектора. **За тези лица няма изискване за код по НКПД. Същите участват в броя работници, подлежащ на оценяване, съгласно критерия за оценка.**

8.6. В открития конкурс не може да участва участник, който е: Осъден с влязла в сила присъда, освен ако е реабилитиран, за престъпление по чл. 194 - 217, 219 - 260, 301 - 307, 321 и 321а от Наказателния кодекс; Свързано лице по смисъла на § 1, т. 15 от допълнителната разпоредба на ЗПКОНПИ с директора на “ЮЗДП” ДП, гр. Благоевград и ТП “ДГС КРЕСНА”; Лишен от право да упражнява търговска дейност; /Тези ограничения се отнасят за управителите на участника или за лицата, овластени по реда на Търговския закон за съответния вид търговец да представляват търговеца./ Обявен в несъстоятелност или е в производство по несъстоятелност; В производство по ликвидация; Сключил договор с лице по чл. 68 на ЗПКОНПИ; Има парични задължения към държавата или “ЮЗДП” ДП, гр. Благоевград, установени с влязъл в сила акт на компетентен държавен орган.

8.7. При изпълнение на дейностите, предмет на настоящия открит конкурс **не се допуска наемането на подизпълнители**.

Не се допуска едновременно извършване на една и съща дейност в един подотдел от двама и повече изпълнители с изключение на случаите, когато за извършване на дейността е допуснато участие на подизпълнител.

9. Критерий за класиране на офертите – **„икономически най-изгодна оферта”,** при показатели, относителна тежест и методика за определяне на оценката, както следва:

***Методика и критерии за оценка на предложението: максимален брой точки – 100 т.***

Показатели за оценка:

* Предложена най-ниска цена, спрямо обявената начална цена за обекта;
* Начини и условия за плащане на цената на извършената лесокултурна дейност;

**1. Показател** – цена от плик “Предлагана цена” - относителна тежест - 90 %, максимален брой точки – 90,00 точки.

Система за определяне на точките: Кандидатът предложил най-ниска цена в ценовото си предложение получава максимален брой точки - 90,00. Оценките на останалите кандидати се определят по следната формула:

най-ниската предложена цена /лв./ Х 90,00 т.= оценка на съответния кандидат.

цената на съответния кандидат /лв./

1. **Показател -** условия за плащане на стойността на обекта – относителна тежест - 10 %, максимален брой точки - 10,00 т.

Система за определяне на точките: Кандидатът предложил заплащане **на 70%** от стойността на приетата с приемателно предавателен протокол (ППП) работа до:

* *приключване на следващата есенна инвентаризация за горските култури за дейности по залесяване и съпътстващите го дейности /отглеждане на горски култури-окопаване, поливане, косене/*
* *окончателно завършване на дейността – за други дейности*

**получава максималния брой точки.**

Точките на останалите кандидати се определят по следната формула:

\_ 70 Х 10,00 т. =оценка на съответния кандидат.

предложение на съответния кандидат /лв./

ЗАБЕЛЕЖКА: Направено предложение за **заплащане по-малко от 70% или по-голямо от 85% *се счита,* че не отговаря на предварително обявените условия.**

**Комплекната оценка за всеки участник в процедурата се изчислява чрез сбора на оценките, получени по всеки показател:**

**Комплексна оценка =** точките от пок. 1 + точките от пок. 2

Оценките по всеки отделен показател, както и общата оценка, се изчисляват с точност до втория знак след десетичната запетая.

Констатираните аритметични грешки се отстраняват при спазване на следните правила: при различия между сумите, изписани с цифри и словом, за вярно се приема изписаното словом.

Максималният брой точки, които може да получи участник в процедурата е 100,00 точки.

Комисията прилага методиката по отношение на всички, допуснати до оценка оферти, без да я променя.

***КРИТЕРИИТЕ СА ПОДРЕДЕНИ СЪОБРАЗНО ТЯХНАТА ТЕЖЕСТ.***

- Отн. тежест на пок. №1 >отн. тежест на пок. №2

10. Документи за участие се подават в административната сграда на ТП “ДГС КРЕСНА”, гр. КРЕСНА на адрес: гр. КРЕСНА, ул. Македония № 198 **до 16:00 часа на 16.10.2024 г.** Оферта, изпратена по поща или куриер, **трябва да е постъпила** **реално** в деловодството в срока, определен за приемане на офертите, в противен случай тя не се разглежда и се връща незабавно на участника. До 3 дни преди изтичането на срока за подаване на офертите заинтересованите лица могат да поискат писмено от възложителя разяснения по документацията за участие. В срок един ден от постъпване на искането възложителят публикува разяснението на интернет страницата си и тази на „ЮЗДП“ ДП, без да посочва лицето, направило искането.

11. Офертата се представя в непрозрачен, запечатан плик «А», върху който са изписани името на участника, номер на обекта, адрес за кореспонденция, телефон и по възможност факс и електронен адрес.

**В плик «А» се поставят:**

- Всички изискуеми документи на точка 12;

- Отделен запечатан, непрозрачен **плик «Б»**, с надпис „Ценово предложение”, наименованието на участника и номера на обекта, за който е подадена офертата, и съдържа попълнено и подписано ценово предложение на участника - - **Приложение № 4**.

- Отделен запечатан, непрозрачен **плик «В»**, с надпис „Техническо предложение”, наименованието на участника и номера на обекта, за който е подадена офертата, и съдържа попълнено и подписано техническо предложение на участника - - **Приложение № 5**.

- Върху пликовете не се правят никакви други обозначения.

12. При изготвяне на офертата всеки участник следва да се придържа точно към обявените условия от възложителя. Офертата трябва да съдържа:

12.1. **Заявление за участие** в открития конкурс по образец - **Приложение № 1**.

В приложението трябва да бъдат вписани:

Единен идентификационен код за лицата, регистрирани в Република България, или данни за търговската регистрация съгласно националното законодателство в случаите, когато участника в конкурса е чуждестранно лице.

**Номер на удостоверението за регистрация** на участника в публичния регистър на ИАГ по чл. 241 от Закона за горите за дейността „Стопанисване на горски територии” и

**Номер на удостоверението на лесовъда при участника за регистрация** в публичния регистър на ИАГ по чл. 235 от Закона за горите за дейността «Планиране и организация на дейностите по залесяване“

Срок на валидност на офертите – **90 календарни дни**. Възложителят може да поиска от класираните на първо и второ място участници да удължат срока на валидност на офертите до момента на сключване на договора.

С подаването на заявлението участникът се съгласява с **условията** за провеждане на конкурса.

12.2. **Административни сведения** за участника по образец - **Приложение № 2**.

12.3. **Декларация** за отсъствие на обстоятелства по чл. 18, ал. 1, т. 3, от НУРВИДГТ по образец - **Приложение № 3.**

**Декларацията** **се подписва от всички управители или всички лица, които представляват участника, съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където участникът е регистриран и се представя в оригинал.**

12.4. **Плик „Ценово предложение”**, непрозрачен и запечатан, с написани наименование на участника и обекта, за който се подава оферта. В плика участникът трябва да постави Ценово предложение – попълнено и подписано по образец - **Приложение № 4.** Цената се посочва в български лева без ДДС.

Участниците, направили ценови предложения с 20 или повече на сто по-благоприятни от средната стойност на направените предложения от всички участници, представят на комисията в срок два работни дни от получаването на искането за това подробна писмена обосновка за образуването й.

Комисията може да приеме писмената обосновка, когато са посочени обективни обстоятелства, свързани със:

1. оригинално решение за изпълнение на дейността;

2. предложеното техническо решение;

3. наличието на изключително благоприят­ни условия за участника;

4. икономичност при изпълнение на дейността.

Когато участникът не представи в срок писмената обосновка или комисията прецени, че посочените обстоятелства не са обективни, комисията го отстранява.

12.5. **Плик „Техническо предложение”**, непрозрачен и запечатан, с написани наименование на участника и обекта, за който се подава оферта. В плика участникът трябва да постави Техническо предложение – попълнено и подписано по образец - **Приложение № 5.**

12.6. Нотариално заверено пълномощно - когато документите са подписани от упълномощен представител. **В пълномощното следва да е посочено, че упълномощеното лице има право да участва в конкурси и да прави обвързващи офертни предложения *от името и за сметка* на упълномощителя.**

13. Когато участник в конкурса е чуждестранно физическо или юридическо лице или е посочен подизпълнител, който е чуждестранно физическо или юридическо лице, документите, които са на чужд език, се представят в официално заверен превод.

14. Представените образци в настоящата документация за участие са задължителни за участниците.

15. При приемане на документите върху плика се отбелязват входящият номер, датата и часът на получаването и посочените данни се записват във входящ регистър по образец, за което на приносителя се издава документ.

16. Не се приемат за участие в открития конкурс и се връщат незабавно на участниците оферти, които са представени след изтичане на крайния срок за получаване или в не запечатан, прозрачен или скъсан плик. Тези обстоятелства се отбелязват в регистъра.

17. При изготвяне на документите си за участие всеки участник трябва да се придържа точно към обявените от възложителя условия. До изтичането на срока за подаване на документите за участие в открития конкурс всеки участник може да ги оттегли, промени или допълни.

18. Всеки участник има право да подаде само една оферта за участие в конкурса.

19. Срок на валидност на офертите–90 календарни дни от крайния срок за подаване на офертата.

**20. ПРОВЕЖДАНЕ НА КОНКУРСА**

20.1. За процедурата по провеждане на открития конкурс Възложителят назначава комисия.

20.2. Заседанията на комисията до изготвяне на протокол са публични. Комисията, назначена от органът, открил процедурата, започва работа в обявения в заповедта за откриване на конкурса час, след получаване на списъка с участници и представените оферти. При открития конкурс всеки участник има право да присъства лично или чрез упълномощен представител при работата на комисията след представяне на документ за самоличност и пълномощно от представлявания – когато е приложимо.

20.3. Комисията отваря офертите по реда на тяхното постъпване и проверява съдържанието на постъпилите оферти съгласно изискванията на чл. 18 от НУРВИДГТ. Комисията проверява информацията, посочена в заявленията на участниците, за която има служебен достъп. При отварянето на офертите се съобщават имената на участниците, пълнотата на офертата и други подробности, които комисията счита за целесъобразно. Комисията има право по всяко време да проверява заявените данни и факти от участниците, както и да изисква в определен от нея срок допълнителни доказателства за обстоятелствата, изложени в офертата на участника.

**20.4. Комисията отстранява от участие в конкурса участник:**

* който не е представил някой от изискуемите документи или те са представени във вид и съдържание, различни от изисканите;
* за когото се установи невярно деклариране на обстоятелство по чл. 18, ал. 1, т. 3 от Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти.
* който не е внесъл в срок гаранция за участие в посочената по-горе банкова сметка.

Оферта, която е непълна или не отговаря на предварително обявените условия на възложителя се отстранява от участие.

Не се отварят пликове с надписи „Ценово предложение” и „Техническо предложение” на участник, който е отстранен от по-нататъшно участие в открития конкурс.

Предложения, подадени в пликове „Ценово предложение” и „Техническо предложение”, които не отговарят на предварително обявените от възложителя критерии не участват в класирането.

20.5. След като определи допуснатите до оценяване оферти, комисията отваря пликовете „Ценово предложение“ и „Техническо предложение” на всички допуснати участници, съобщава всички направени предложения и определя участника, класиран на първо място и участника, класиран на второ място. Резултатите от оценяването се отразяват в протокол, който включва и разглеждането на офертите, отстранени участници, причини за отстраняване както и класиране на допуснатите участници.

20.6. Офертите се оценяват и класират по критерий - **„икономически най-изгодна оферта”**.

- в случая когато двама или повече участници са предложили оферти с еднакви резултати, комисията извършва класирането между тях според показателя с най-голяма тежест*, т.е. на първо място се класира участнитът, предложил най-ниска цена.*

- в случая когато двама или повече участници са с еднакви резултати, включително по показателя с най-голяма тежест (*най-ниска цена),* класираните на първо и второ място се определят **съобразно времето на подаване на съответната оферта т. е. печели най-рано подадената оферта.**

Когато е подадена оферта само от един участник, комисията я разглежда и когато участникът отговаря на условията за допускане, включително предложението му е изготвено в съответствие с изискванията на възложителя, той се обявява за изпълнител.

20.7. Откритият конкурс завършва със заповед на органа, открил процедурата, за:

* обявяване класирането на участниците и определяне на изпълнител, или
* прекратяване на открития конкурс.

20.8. Заповедта се издава в 3-дневен срок от получаването на протокола на комисията и се съобщава по реда на чл. 61 АПК. В заповедта може да се включи разпореждане за предварителното й изпълнение при условията и по реда на Административнопроцесуалния кодекс (АПК). Заповедта се публикува на интернет страниците на “ЮЗДП” ДП, гр. Благоевград и ТП “ДЪРЖАВНО ГОРСКО СТОПАНСТВО КРЕСНА”.

20.9. Прекратяването на процедурата става при условията на чл. 24 от Наредбата за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти.

21. Договор да бъде сключен при спазване на следния ред:

21.1. Възложителят сключва писмен договор с участника, определен за изпълнител, в 14-дневен срок от влизане в сила на заповедта за класиране и определяне на Изпълнител или в 14-дневен срок от съобщаването на заповедта за определяне на изпълнител, когато е допуснато предварително изпълнение.

21.2. В тридневен срок от получаване на протокола на комисията органът, открил открития конкурс, го утвърждава, издава заповед, с която обявява класирането на участниците и определя изпълнител и я съобщава на заинтерсованите лица по реда на АПК. Заповедта се публикува на интернет страницата на “ЮЗДП” ДП, гр. Благоевград и на ТП “ДГС КРЕСНА”. **В 5-дневен срок от влизането в сила на заповедта, а в случаите, когато в заповедта има разпореждане за предварителното изпълнение при условията и по реда на [Административно процесуалния кодекс](https://web.apis.bg/p.php?i=476739) (АПК) от издаването й, определеният за изпълнител участник следва да представи в ТП “ДГС КРЕСНА” документите по [чл. 35, ал. 5](https://web.apis.bg/p.php?i=512668" \l "p40473367) НУРИДГТ, а именно:**

21.2.1. Всички необходими документи, доказващи обстоятелствата за техническа и кадрова обезпеченост, които е декларирал:

а) Справка/и за актуалното състояние на действащите трудови договори на участника от НАП (може да бъде и справка от електронният регистър на НАП, издадена чрез електронен подпис), със дата на издаване-не повече от **3(три) месеца** преди крайният срок за подаване на офертите.

б) Копие от документите на работниците при участника, доказващи тяхната квалификация и правоспособност в съответствие с изискванията, заложени в настоящата документация /придобита квалификация за работа с бензино-моторни триони /.

в)Документи, удостоверяващи техническите възможности на участника:

- За техниката - свидетелства за регистрация на земеделска и горска техника по реда на ЗРКЗГТ, талон за преминал технически преглед по реда на ЗРКЗГТ и ЗДвП, за горската и автомобилна техника, за която се изисква ежегодно преминаване на технически преглед. От представените документи трябва да може да бъде удостоверен собственика на техниката. (копия, заверени «вярно с оригинала» с подпис на представляващия участника)

21.2.2. Номер на документ за внасяне на допълнителна парична сума – в случаите, когато гаранцията за **изпълнение** надвишава внесената гаранция за участие, или учредена в полза на възложителя ТП “ДГС КРЕСНА” банкова гаранция за **изпълнение** на договора в размер на **5 %** от стойността му, в зависимост от направения от участника избор за формата на гаранцията.

21.2.3. Свидетелство за съдимост на физическото лице или на лицата, които представляват съответния участник съгласно [Търговския закон](https://web.apis.bg/p.php?i=301352) или законодателството на **държава** –членка на Европейския съюз, или на друга **държава** – страна по [Споразумението за Европейското икономическо пространство](https://web.apis.bg/e.php?b=1&i=11426), където участникът е регистриран.

21.2.4. Документ, издаден от органите на НАП (може да бъде и справка от електронният регистър на НАП, издадена чрез електронен подпис), удостоверяващ че участникът няма парични задължения към държавата, установени с влязъл в сила акт на държавен компетентен орган, издадено **не повече от 3 (три) месеца**, преди датата на сключване на договора.

Горепосочените документи да са валидни към датата на подписване на договора. При представяне на заверено копие на изискуем документ, участникът представя и оригинала за сравнение. Банковата гаранция се представя единствено в оригинал. В 3-дневен срок от изтичане на срока по т. 21.2., изр. второ, комисия, определена от възложителя, проверява редовността и съответствието на представените документи за сключване на договор, за което се изготвя протокол. Протоколът се утвърждава от възложителя в 3-дневен срок и се публикува на интернет страницата му и на страницата на „ЮЗДП“ ДП.

21.3. Договор не се сключва с участник, който не представи някой от документите по т. 21.2. или представените документи не отговарят на условията за провеждане на конкурса.

21.4. Договор не се сключва с участник, който има парични задължения към държавата, установени с влязъл в сила акт на компетентен държавен орган.

21.5. **Договор не се сключва с участник, определен за изпълнител, който има парични задължения към** “ЮЗДП” ДП, гр. Благоевград**.** За целта ТП “ДГС КРЕСНА” служебно изисква информация от ЦУ на “ЮЗДП” ДП, гр. Благоевград, преди подписване на договора.

21.6. При непредставяне на документите по т. 21.2. или недоказване с тях на декларираните обстоятелства или ако спечелилият участник откаже да подпише договор възложителят със заповед определя за изпълнител участника, класиран на второ място.

По отношение на новоопределения изпълнител се прилагат последователно разпоредбите на т. 21.1-6. В случай, че той също откаже да подпише договор, възложителят, прекратява открития конкурс.

22. За информация в ТП «ДГС КРЕСНА» , адрес: гр. КРЕСНА, ул. Македония №198, ел. адрес: [dgskresna@abv.bg](mailto:dlsrazlog@abv.bg) **,** лице за контакти: инж. Кирил Пензов– зам. директор при ТП «ДГС КРЕСНА» - телефон: 0887 198536 .

23. С настоящата заповед утвърждавам документацията за участие в открития конкурс за възлагане изпълнението на лесокултурни дейности в гореописания обект, която съдържа:

23.1. Копие от настоящата заповед за откриване на открития конкурс.

23.2. Спецификации.

23.3. Заявление за участие по образец – Приложение № 1.

23.4. Административни сведения за кандидата по образец – Приложение № 2.

23.5. Декларация за отсъствие на обстоятелства по чл. 18, ал. 1, т. 3 от Наредбата по образец – Приложение № 3.

23.6. Ценово предложение, по образец - Приложение № 4.

23.7. Техническо предложение, по образец - Приложение № 5.

23.8. Проект на договор.

24. Всеки участник поема всички разноски по изготвяне на документите и представянето им, вкл. по огледа на обекта. ТП “ДГС КРЕСНА” не заплаща тези разходи, независимо от изхода на процедурата. Представените заявления и приложените документи към тях не се връщат на участниците.

25. За всички неуредени с настоящата заповед изисквания се прилагат разпоредбите на Наредба за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти и Закона за горите.

26. Настоящата заповед ведно с всички приложения към нея да се изпрати за публикуване на интернет страниците на ТП “ДЪРЖАВНО ГОРСКО СТОПАНСТВО КРЕСНА” и на “ЮЗДП” ДП, гр. Благоевград най-малко **15 дни преди крайния срок за подаване на документи**. Екземпляр от заповедта да се постави на видно място в сградата на ТП “ДГС КРЕСНА”.

27. Контрол по изпълнение на заповедта, възлагам на инж. Кирил Пензов– зам.-директор при ТП “ДГС КРЕСНА”.

28. Заповедта се издаде в два еднообразни екземпляра - един за заповедната книга на стопанството и един за прилагане по тръжната процедура, с копия за досието на обекта.

